21/06/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2012/72-1

RESOLUCIÓN do 21 de maio de 2013, da Xetalura Territorial de A Coruña, pola que se autoriza a execución do proxecto de desmantelamento dun treito dunha instalación eléctrica no concello de Cabanas (expediente IN407A 2012/72-1). Visto o expediente para a autorización do proxecto de execución, da instalación eléctrica que a continuación se cita: Solicitante: Eléctrica de Cabañas, S. L. Enderezo social: Arenal, 53-baixo.15621 Cabanas. Denominación: desmantelamento da L. M. T. aérea Atallo-A Pena, no treito comprendido entre o apoio n.° 10 e o apoio n.° 14. Situación: concello de Cabanas. Características técnicas: • Peche e desmantelamento do treito de liña de media tensión de 329,43 metros de lonxitude en condutor tipo LA-30 pertencente á L. M. T. aérea Atallo-A Pena, autorizada no expediente 52.601 e modificada no expediente IN407A 2012/72-1, comprendido entre os novos apoios n.° 10 (metálico tipo C 3000/16) e n.° 14 (de formigón tipo HVH 1600/13) recollidos neste derradeiro expediente. • Demolición e retirada dos antigos apoios n.° 10, n.° 11, n.° 12, n.° 13 e n.° 14, coas seguintes coordenadas UTM: Primeiro. –A L. M. T. aérea denominada Atallo-A Pena, propiedade da empresa distribuidora ELÉCTRICA DE CABAÑAS, S. L. foi autorizada para á súa execución pola antiga Delegación Provincial Consellería de Industria e Comercio baixo o expediente administrativo n.° 52.601. Segundo. –Con data 21 de maio de 2013, unha vez cumprimentados os preceptivos trámites regulamentarios, foi emitida a acta de posta en servizo dunha modificación da instalación anterior consistente en: Soterramento baixo tubo Ø 160 mm, a 15 kV, dun treito de 859 metros de lonxitude, en condutor RHZI-20L 12/20 kV 3(1 x 150 mm Al), coa orixe no novo paso aéreo-soterrado (PA/S) instalado no novo apoio metálico tipo C 3000/16 (apoio n.° 10 da L. M. T. aérea) e remate no novo paso aéreo-soterrado (PA/S) instalado no novo apoio de formigón tipo HVH 1600/13 (apoio n.° 14 da L. M. T. aérea), logo de entrar e saír na nova cela de liño instalada no centro de transformación e seccionamento Lousido (expediente IN407A 2011/244-1) e na nova cela de liño instalada no centro de transformación e seccionamento Carballo de Abaixo (expediente IN407A 2011/244-1). Terceiro. –A posta en funcionamento das instalacións anteriores, fai innecesario un treito aéreo da L. M. T. existente Atallo-A Pena modificado polo seu soterramento, concretamente, o treito comprendido entre os novos apoios n.° 10 e n.° 14. Cuarto. –Con data 8 de abril de 2013, ELÉCTRICA DE CABAÑAS, S. L. presentou o documento técnico denominado polo seu autor Ascensio Erlantz Ducha De Coster (enxeñeiro industrial colexiado n.° 1.304, do I. C. O. I. I. de Galicia-A Coruña) “Proxecto de desmantelamento del tramo aéreo entre apoios 10 a 14 L. M. T. Atallo-A Pena”, con n.° de visado colexial C0130563, do 1 de abril de 2013. FUNDAMENTOS DE DEREITO Primeiro. –A Conselleria de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estructura orgánica da Xunta de Galicia, no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, en relación co artigo 39 do Decreto 324/2009, do 11 de xuño, polo que se establece a estructura orgánica da Consellería de Economía e Industria, que atribúe ás Xefaturas Territoriais da Consellería de Economía e Industria a dirección, coordinación, planificación, execución, seguimento e control das competencias e cantas outras funcións lles sexan expresamente atribuidas ou delegadas en materia de industria, seguridade industrial, enerxía e minas, e no Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia. Segundo. –De acordo co disposto no artigo 40 da Lei 54/1997, do 27 de novembro, do sector eléctrico, e nos artigos 135 a 139 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, a retirada do servizo de instalacións eléctricas están suxeitas a un procedemento que debe ser autorizado polos organismos competentes na materia. En consecuencia, de conformidade coa disposición adicional do Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (D. O. G. n.° 34, do 16 de febreiro de 2001) e co artigo 39 del Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe ás Xefaturas Territoriais da Consellería de Economía e Industria a dirección, coordinación, planificación, execución, seguimento e control das competencias e cantas outras funcións lles sexan expresamente atribuidas ou delegadas en materia de industria, seguridade industrial, enerxía e minas e, á vista do informe emitido por persoal técnico do Servizo de Enerxía e Minas, no que expón que se cumprimentan axeitadamente os trámites establecidos na Lei 54/1997, do 27 de novembro, do sector eléctrico, e no capítulo IV autorización de peche de instalacións, do título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e do seu ditame favorable respecto da solicitude presentada por ELÉCTRICA DE CABAÑAS, S. L., de autorización para á súa execución das actuacións recollidas no documento técnico denominado proxecto de desmantelamento do treito aéreo entre os apoios n.° 10 e n.° 14 da L. M. T. Atallo-A Pena, RESOLVO: Autorizar a execución das actuacións recollidas no proxecto de desmantelamento do treito aéreo entre os apoios n.° 10 e n.° 14 da L. M. T. Atallo-A Pena de características técnicas citadas, e incorporar as ditas actuacións ó expediente IN407A 2012/72-1, con acta de posta en servizo do 21 de maio de 2013, coas seguintes consideracións: – Esta autorización, outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras de las instalacións. – As actuacións de desmantelamento que se están a autorizar serán executadas nun prazo non superior a tres (3) meses, contados a partires da data de recepción do presente documento por parte do titular das instalacións, ELÉCTRICA DE CABAÑAS, S. L., prazo improrrogable que de non ser cumprido producirá a caducidade desta autorización. – O remate dos traballos descritos no proxecto que se está a autorizar, deberá ser comunicado a esta Xefatura Territorial, coa finalidade de que sexan comprobadas as actuacións realizadas e emitir, en consecuencia, a preceptiva acta de peche de instalacións, tal e como se dispón no artigo 139 do Real decreto 1955/2000, do 1 de decembro. Contra a presente resolución, que non pon fin á vía administrativa, poderase interpoñer recurso de alzada perante do Conselleiro de Economía e Industria no prazo dun mes, contado a partires do día seguinte ó da notificación desta resolución. Tamén poderá interpoñer calquera outro recurso que estime pertinente no seu dereito. A Coruña, 21 de maio de 2013. A xefa territorial Susana Vázquez Romero